

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO ŠILALĖS RAJONO ETNINĖS KULTŪROS PLĖTROS PROGRAMOS PARENGIMO IR ĮGYVENDINIMO PRIEMONEI

2025 m. gegužės 7 d. Nr. DĮV-224

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono etninės kultūros plėtros programos, patvirtintos Šilalės rajono savivaldybės tarybos 2023 m. gruodžio 28 d. sprendimu Nr. T1-325 „Dėl Šilalės rajono etninės kultūros plėtros programos patvirtinimo“, 21 punktą ir atsižvelgdamas į Etninės kultūros plėtros programos įgyvendinimo komisijos 2025 m. gegužės 5 d. posėdžio protokolą Nr. 2 (2025-05-05 Nr. T19-36 (11.1 E):

1. S k i r i u iš Kultūros ugdymo ir etnokultūros puoselėjimo programos (05) Šilalės rajono etninės kultūros plėtros programos parengimo ir įgyvendinimo priemonei (05.01.01.01) 8550 Eur:
   1. Asociacijai „Laukuvos miestelio bendruomenė“ – 250 Eur – „Vakars pry lyktarnas“;
   2. Lietuvos pensininkų sąjungos „Bočiai“ Šilalės rajono bendrijai – 650 Eur – „Lietuvių liaudies dainų pynė“;
   3. Šilalės r. Kvėdarnos Kazimiero Jauniaus gimnazijai – 250 Eur – „Kazimieras Jaunius – kalbininkas, tarmių tyrinėtojas. K. Jauniaus gimnazijai – 90“;
   4. Šilalės r. Pajūrio Stanislovo Biržiškio gimnazijai – 300 Eur – „Kartų pynė“;
   5. Šilalės rajono savivaldybės administracijos Bilionių seniūnijai – 800 Eur – Pleneras „Šimtmečio veidai ir vaizdai“;
   6. Šilalės rajono savivaldybės kultūros centrui – 500 Eur – „Advento popietė ir advento vainiko konkursas“;
   7. Šilalės rajono savivaldybės kultūros centrui – 500 Eur – leidinys Šilalės krašto dainų rinktinė „Atsikieliau kap aušreli“;
   8. Šilalės rajono savivaldybės kultūros centrui (Bijotų laisv. salė) – 200 Eur – „Rankų darbo tradicijos“;
   9. Šilalės rajono savivaldybės kultūros centrui (Kaltinėnų kultūros namai) – 550 Eur – Edukacijos ciklas „Mūsų meistarni“;
   10. Šilalės rajono savivaldybės kultūros centrui (Kvėdarnos kultūros namai) – 400 Eur –Kūrybinės dirbtuvės „Mokomės groti tradiciniais instrumentais“;
   11. Šilalės rajono savivaldybės kultūros centrui (Kvėdarnos kultūros namai) – 400 Eur – IV Žemaitijos regiono etnokultūrinė vakaronė „Kas apsakys žemaiti būda“;
   12. Šilalės rajono savivaldybės kultūros centrui (Laukuvos kultūros namai) – 350 Eur – Pažintinių įtraukliųjų veiklų ciklas „Vakaro karūna etniniais motyvais“;
   13. Šilalės rajono savivaldybės kultūros centrui (Traksėdžio laisvalaikio salė) – 550 Eur – Žemaitijos regiono liaudiškos muzikos kapelų šventė-varžytuvės „Kaip sako mūsų senoliai“;
   14. Šilalės rajono savivaldybės kultūros centrui (Upynos kultūros namai) – 500 Eur – Advento edukacijų ciklui;
   15. Šilalės rajono savivaldybės viešajai bibliotekai – 400 Eur – Žemaičių kalbos ir kultūros edukaciniam kampeliui;
   16. Šilalės rajono savivaldybės viešajai bibliotekai (Laukuvos filialas) – 300 Eur – seminarui, degustacinei vakarienei;
   17. Šilalės rajono savivaldybės viešajai bibliotekai (Obelyno filialas) – 600 Eur – „Kai liepos teka dainomis“;
   18. Šilalės švietimo pagalbos tarnybai – 400 Eur – „Didelū i mažū pasiruokavima“;
   19. Šilalės Vlado Statkevičiaus muziejui (Dionizo Poškos Baublių muziejus) – 250 Eur – „Dionizo eilės medžių pavėsy“;
   20. Šilalės Vlado Statkevičiaus muziejui (Upynos etnografijos muziejus) – 400 Eur – Informacinio stendo pagaminimui, pastatymui ir pristatymui Upynos miestelio šventės metu, minint Upynos bažnyčios jubiliejų.

2. Nustatau, kad vykdytojai per 15 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos direktoriui tvirtinti programos sąmatos 2 egzempliorius ir paruoštą lėšų finansavimo sutartį (2 egz.).

3. Pavedu Savivaldybės administracijos Centralizuotam buhalterinės apskaitos skyriui pervesti lėšas 1 punkte nurodytiems pareiškėjams pagal sudarytas lėšų finansavimo sutartis.

4. Pavedu paskelbti šį įsakymą savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas

|  |  |  |
| --- | --- | --- |
|  |  |  |
|  |  |  |